Universis Christi fidelibus, ad quos presentes littere pervenerint, Willelmus, Dei gratia Cabilonensis episcopus, salutem in vero salutari. Noverit universitas vestra, quod nos litteras reverendi patris Eugenii, Dei gratia condam summi et universalis pontificis, de confirmacione donacionis sive concessionis quam fecit olim Willelmus, comes Masticonensis, Cluniacensi monasterio, seu etiam vendicionis de quadam possessione cum suis appendiciis in burgo Ledonis, que vulgo Baerna Monteria vocatur, que erat Aymonis, Ledonensis prepositi, et de quodam burgense ejusdem possessionis custode, sanas, integras, non abolitas, non cancellatas, obsculata fide vidimus, sub hac forma: «Eugenius, etc.» Nos vero dictus Willelmus, Cabilonensis ecclesie minister humilis, prescriptas litteras dicti Eugenii pape, ejus proprio sigillo vidimus impressas, et in testimonium premissorum presentibus litteris sigillum nostrum duximus apponendum. Actum mense marcio, anno Domini M. CC. tricesimo tercio.